Pagojės tvenkinys

Pagojės tvenkinys – tvenkinys Anykščių rajone, Ližų kaime, 5 km į šiaurės vakarus nuo Anykščių, šalia kelio  (į vakarų pusę). Sudarytas užtvenkus Palminio (Tekmės) upelį (Limenės intakas, Šventosios baseinas) 7,6 km nuo jo žiočių. Pavadintas Pagojės viensėdžio, esančio priešingoje kelio pusėje, vardu. Tvenkinys priklauso Šventosios upės baseinui, hidrologinis nr. – 12250190.LR upių ir tvenkinių klasifikatorius. 2.Tvenkiniai 
miniatiūra|220px|left|Pagojės tvenkinys

Tvenkinio ilgis iš šiaurės vakarų į pietryčius – 1,5 km, plotis – 0,32 km. Altitudė 86,5 m. Krantai daugiausia aukšti, vietomis apaugę krūmais ir medžiais. Žemių užtvanka yra 88,5 m aukštyje virš jūros lygio, 361 m ilgio, 3 m pločio, šachtinė. Skaičiuotinis debitas – 5,8 m³/s.Tvenkinių katalogas. Aplinkos apsaugos ministerija. Kaunas, 1998

Tvenkinį, kurio plotas 27,4 ha, įsirengė 1989 m. buvęs „Švyturio“ kolūkis. Prateka Palminio upelis, anksčiau šioje vietoje telkšojo nedidelis Pagojės ežerėlis. Supa banguotas kraštovaizdis. Vandens telkinys ištįsęs į šiaurės vakarus, siauriausioje vietoje yra 100 m pločio. Užima rytinę Ližų kaimo dalį. Šiauriniu kaimo pakraščiu teka upelis Palminys, įtekantis į Pagojės tvenkinį. Rytinis krantas prieina prie kelio pylimo, priešingoje pusėje driekiasi Ližų dirbamos žemės. Pietinėje pakrantėje atsišakoja kelias . Vasaros laikotarpiu šalia tvenkinio kranto pravažiuoja
Aukštaitijos siaurojo geležinkelio traukinys, yra įrengta sustojimo aikštelė „Pagojė“.

Prie Pagojės tvenkinio įsikūrusios gyvenvietės – ištuštėję Ližų, Klimiškių, Pagojės kaimai.

 Poilsis 

Šiauriniame krante, ties Klimiškiais, įrengta poilsio zona: paplūdimys, vandenlenčių parkas „WakePond“ su nutiestu lynu virš tvenkinio ekstremalaus sporto mėgėjams.Anykščių Pagojės tvenkinys: ant vandenlentės – visą naktį Parkas veikia nuo 2014 m., jame galima užsiimti vandenlenčių ir vandens slidžių sportu vasaros metu. Įrengta vienos sistemos trasa (ilgis 238 m) su keliomis figūromis. „WakePond“ taip pat siūlo tinklinį, batutą, valtis ir kitas vandens pramogas. Čia esanti „waterslide“ čiuožykla – viena ilgiausių vandens čiuožyklų po atviru dangumi Lietuvoje.„WakePond“ parkas Pagojės tvenkinyje

Tvenkinys žuvingas, jame leidžiama pramoginė ir mėgėjiška žūklė, laikantis Mėgėjų žvejybos vidaus vandenyse taisyklių reikalavimų.Limituotos žvejybos reguliavimo priemonės ir sąlygos Pagojės tvenkinyje

 Šaltiniai 

 Nuorodos 

 Sąrašas:Lietuvos tvenkiniai
 Apie Pagojės tvenkinį Gamtos kataloge

Kategorija:Anykščių rajono tvenkiniai